CELEX: 32006R1730
Language: fi
Date: 2006-11-23
Title: Komission asetus (EY) N:o 1730/2006, annettu 23 päivänä marraskuuta 2006 , bentsoehapon (VevoVitall) hyväksymisestä rehun lisäaineena   (ETA:n kannalta merkityksellinen teksti)

24.11.2006   
            
            
               FI
            
            
               Euroopan unionin virallinen lehti
            
            
               L 325/9
            
         KOMISSION ASETUS (EY) N:o 1730/2006,
   annettu 23 päivänä marraskuuta 2006,
   bentsoehapon (VevoVitall) hyväksymisestä rehun lisäaineena
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.
            
         
               (2)
            
            
               Asetuksen (EY) N:o 1831/2003 7 artiklan mukaisesti on esitetty liitteessä mainitun valmisteen hyväksyntää koskeva hakemus. Hakemuksen mukana toimitettiin kyseisen asetuksen 7 artiklan 3 kohdan mukaisesti vaadittavat tiedot ja asiakirjat.
            
         
               (3)
            
            
               Hakemus koskee bentsoehappovalmisteen (VevoVitall) hyväksymistä vieroitettujen porsaiden rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.
            
         
               (4)
            
            
               Euroopan elintarviketurvallisuusviranomainen (jäljempänä ’viranomainen’) totesi 9 päivänä joulukuuta 2005 antamassaan lausunnossa, että bentsoehapolla (VevoVitall) ei ole haitallisia vaikutuksia eläinten terveyteen, ihmisten terveyteen tai ympäristöön (2). Se totesi myös, ettei bentsoehappo (VevoVitall) aiheuta muita riskejä, joiden vuoksi hyväksyntää ei voitaisi myöntää asetuksen (EY) N:o 1831/2003 5 artiklan 2 kohdan mukaisesti. Lausunnon mukaan valmisteen käyttö parantaa porsaiden suoritusparametreja, esimerkiksi painon lisäystä tai rehun hyödyntämistä. Viranomaisen lausunnossa suositellaan käyttäjien turvallisuutta koskevia asianmukaisia toimenpiteitä. Sen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Lausunnossa vahvistetaan myös asetuksella (EY) N:o 1831/2003 perustetun yhteisön vertailulaboratorion toimittama rehun lisäaineen analyysimenetelmää koskeva raportti. Valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen valmisteen käyttö olisi hyväksyttävä tämän asetuksen liitteessä kuvatulla tavalla.
            
         
               (5)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”muut eläintuotantoon vaikuttavat lisäaineet” kuuluva, liitteessä tarkoitettu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä marraskuuta 2006.
      
         
            Komission puolesta
         
         Markos KYPRIANOU
         
            Komission jäsen
         
      
   
   
      (1)  EUVL L 268, 18.10.2003, s. 29. Asetus sellaisena kuin se on muutettuna komission asetuksella (EY) N:o 378/2005 (EUVL L 59, 5.3.2005, s. 8).
   
      (2)  Euroopan elintarviketurvallisuusviranomaiseen kuuluvan eläinten rehuissa käytettäviä lisäaineita, tuotteita tai aineita käsittelevän tiedelautakunnan lausunto VevoVitall®-tuotteen turvallisuudesta ja tehosta vieroitettujen porsaiden rehun lisäaineena asetuksen (EY) N:o 1831/2003 mukaisesti. Hyväksytty 30 päivänä marraskuuta 2005. The EFSA Journal (2005) 290, s. 1–13.
   
      LIITE
      
                  Lisäaineen tunnistenumero
               
               
                  Hyväksynnän haltijan nimi
               
               
                  Lisäaine
                  (kauppanimi)
               
               
                  Alkuaineen (Se) enimmäispitoisuus mg kilogrammassa täysrehua, jonka kosteuspitoisuus on 12 prosenttia
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  mg tehoainetta/kg täysrehua
               
            
                  Luokka: eläintuotantoon vaikuttavat lisäaineet. Funktionaalinen ryhmä: muut eläintuotantoon vaikuttavat lisäaineet (suoritusparametrien parantaminen: painon lisäys tai rehun hyödyntäminen)
               
            
                  4 d 210
               
               
                  DSM Special Products
               
               
                  Bentsoehappo
                  (VevoVitall)
               
               
                  
                               
                           
                           
                              
                                 Lisäaineen koostumus:
                              
                              bentsoehappo (≥ 99,9 %)
                           
                        
                               
                           
                           
                              
                                 Vaikuttavan aineen ominaispiirteiden kuvaus:
                              
                              Bentseenikarboksyylihappo, fenyylikarboksyylihappo, C7H6O2
                              
                              CAS-numer: 65-85-0
                              Seuraavien enimmäispitoisuus:
                              Ftaalihappo: ≤ 100 mg/kg
                              Bifenyyli: ≤ 100 mg/kg
                              Raskasmetallit: ≤ 10 mg/kg
                              Arseeni: ≤ 2 mg/kg
                           
                        
                               
                           
                           
                              
                                 Määritysmenetelmä
                                  (1)
                              
                              Käänteisfaasi-HPLC yhdessä UV-detektion kanssa
                           
                        
               
                  Porsaat
                  (vieroitetut)
               
               
                  —
               
               
                  5 000
               
               
                  5 000
               
               
                  Porsaiden täydennysrehut eivät saa sisältää bentsoehappoa yli 10 000 mg/kg.
                  Käyttöohjeissa on oltava seuraavat maininnat:
                  
                               
                           
                           
                              ”Käytetään enintään 25 kg:n painoisille eläimille.”
                           
                        
                               
                           
                           
                              ”Bentsoehappoa sisältävää täydennysrehua ei saa syöttää porsaille sellaisenaan.”
                           
                        
                               
                           
                           
                              ”Lisäaine on lisättävä rehuseokseen esiseoksena.”
                           
                        
                               
                           
                           
                              ”Käyttäjien turvallisuus: on toteutettava toimenpiteet, joilla minimoidaan hengitettävän pölyn muodostuminen tästä lisäaineesta. Käyttöturvallisuustiedotteet saatavilla.”
                           
                        
               
                  14.12.2016
               
            
         (1)  Määritysmenetelmää koskevat yksityiskohtaiset tiedot ovat saatavissa seuraavassa yhteisön vertailulaboratorion osoitteessa: www.irmm.jrc.be/html/crlfaa/